אדוארד הוג

אדוארד הוג (באנגלית: Edward Hogg; נולד ב-26 בינואר 1979) הוא שחקן אנגלי, הידוע מהופעתו בסרט "White Lightnin" בדמות ג'סקו וייט, בקומדיה "באני והשור" בתפקיד סטיבן טרנבול, ובסדרת הדרמה "Indian Summers" בדמות יוג'ין מת'רס. הוג נולד למשפחה בת ארבעה ילדים בדונקסטר וגדל בשפילד. הוא למד בבית הספר התיכון ויילס. אמו היא מורה ואביו מהנדס אזרחי בגמלאות. בנעוריו היה חבר בכמה להקות, בהן "Porno King" להקת פוסט-פאנק שבה שר כסולן. כשהלהקה התפרקה הצטרף לתיאטרון חובבים Sheffield MISTCO, יחד עם אחותו הצעירה ופנה לתחום המשחק. את הכשרתו המקצועית רכש הוג באקדמיה המלכותית לאמנות הדרמה שם למד בשנים 1999 עד 2002. הופעת הבכורה המקצועית של הוג הייתה במחזה "My Father's Son" בתיאטרון שפילד קרוסיבל. עוד בתיאטרו השתתף בהפקה של המחזה "המלך ליר" ב-RSC Academy, במחזה "Loot" בתיאטרון בריסטול אולד ויק, ובתפקיד הראשי במחזה "וויצק" בתיאטרון גייט בלונדון ובאוף ברודוויי. הוא שיחק גם במחזות "מידה כנגד מידה", "הסערה", "The Last Days of Judas Iscariot" ו-"רוק נ' רול". הוג הופיע גם במחזה "איש הכריות" ו-"Our Class" שהוצגו בתיאטרון הלאומי. בטלוויזיה הופיע הוג בתפקידי אורח בסדרות "רופאים", "Heartbeat", ו"עדות אילמת". הוא השתתף בתסכיתי דרמה ברדיו בהם "Metropolis", כ "Boxing Clever", כ "Serjeant Musgrave's Dance" ו-"The Loop". ב-2002 שיחק הוג לראשונה בסרט קולנוע, הוא גילם את מר בריי הצעיר (הדמות שגילם דייוויד בראדלי) בסרט "ניקולס ניקלבי". ב-2009 הופיע בתפקיד ראשי בדמות ג'סקו וייט בסרט "White Lightnin'". עוד בקולנוע שיחק בסרט "אלפי", "Song of Songs" (מ-2006), "באני והשור" (2009), ובסרטים הקצרים "Veteran" ו-"Shades of Beige". ב-2011 גילם הוג את דמותו של רוברט ססיל בסרט "אנונימי" בבימויו של רולנד אמריך. עוד הופיע ב-2010 בסרטים "Ollie Kepler's Expanding Purple World" ו-"Isle of Dogs" ובסרט הקצר "Me or the Dog" בבימויו של אבנר פסטול. ב-2012 כיכב הוג בסרט הבכורה של טום שקולניק "הקומיקאי". הוג שיחק בתפקיד סגונדוס במיני-סדרה בת שבעה חלקים "ג'ונתן סטריינג' ומר נורל" ששודרה ב-BBC One בשנת 2015. ב-2016 הופיע הוג בתפקיד מייקל גודפרי בסדרת הטלוויזיה "טאבו בכיכובו של טום הארדי. ב-2017 גילם את תפקיד תומאס הקסבי, המשרת של סר ג'ורג' בסדרה "פרוצות". ב-2005 הוענק להוג ציון לשבח במסגרת פרסי איאן צ'ארלסון על הופעתו בהפקה של "וויצק" בתיאטרון גייט בלונדון. ב-2009 היה מועמד לפרס השחקן החדש המבטיח ביותר של פרסי הקולנוע הבריטי העצמאי על תפקידו ב-"White Lightnin", וזכה בפרס השחקן הטוב ביותר בפסטיבלי הסרטים של מונטריי ומומבאי. ב-2010 קיבל הוג פרס Shooting Stars בפסטיבל הסרטים הבינלאומי בברלין, ואת פרס תגלית השנה בפסטיבל הקולנוע בקאן. אדוארד הוג, במסד הנתונים הקולנועיים IMDb (באנגלית) אדוארד הוג, באתר "אידיבי", מאגר הידע העברי לקולנוע ישראלי ועולמי אדוארד הוג, באתר AllMovie (באנגלית) אדוארד הוג, במסד הנתונים הקולנועיים KinoPoisk (ברוסית) "Spotlight on: Edward Hogg". Britfilms.com. 10 בפברואר 2010. נבדק ב-21 במרץ 2010. {{cite web}}: (עזרה) Mottram, James (18 בנובמבר 2009). "Bunny and The Bull – Edward Hogg interview". The List. נבדק ב-21 במרץ 2010. {{cite web}}: (עזרה) Maher, Kevin (20 בנובמבר 2009). "Edward Hogg: madness with a method". The Times. נבדק ב-21 במרץ 2010. {{cite web}}: (עזרה) Kemp, Stuart (11 בפברואר 2010). "Q&A: Edward Hogg". The Hollywood Reporter. אורכב מ-המקור ב-2011-08-05. נבדק ב-21 במרץ 2010. {{cite web}}: (עזרה) Fielder, Miles (19 בנובמבר 2009). "Edward hogs the limelight". The Herald. נבדק ב-21 במרץ 2010. {{cite web}}: (עזרה) Edward Hogg – CV Hamilton Hodell. Shooting Stars | Edward Hogg Retrieved 21 March 2010. Company Members: Edward Hogg National Theatre. Clarke, Cath (12 ביוני 2009). "First sight: Edward Hogg". The Guardian. נבדק ב-21 במרץ 2010. {{cite web}}: (עזרה)